Yang di-Pertua Negeri Sabah

Yang di-Pertua Negeri Sabah ialah ketua dan pemerintah Istana Negeri Sabah yang berpusat di Istana Seri Kinabalu. Pemegang jawatan ini dilantik oleh Yang di-Pertuan Agong setelah mendapat nasihat daripada Ketua Menteri Sabah dan nasihat daripada suara induk komuniti rakyat-rakyat Sabah.Yang di-Pertua Negeri Sabah - About YDPN Sabah - lantikkan daripada nasihat Ketua Menteri dan nasihat Komuniti Rakyat-rakyat Sabah

 Sejarah 
Jawatan ini diwujudkan selepas Sabah merdeka di bawah pembentukan Malaysia pada 1963. Ia diwujudkan bagi menggantikan jawatan Gabenor Borneo Utara. Selepas pembentukan Malaysia pada 16 September 1963, Perlembagaan Sabah pada asalnya menetapkan ketua negeri sebagai Yang di-Pertua Negara. Cetakan semula Perlembagaan Persekutuan 1964 tercetak gelaran ini sebagai Yang di-Pertuan Negara namun telah dibetulkan kepada Yang di-Pertua Negara di bawah Akta 59/1966. Seterusnya, pada 27 Ogos 1976, Akta A354 mengubah gelaran itu kepada Yang di-Pertua Negeri, yang masih digunakan hingga kini. Istilah Gabenor secara tidak rasmi turut digunakan.

 Pelantikan dan bidang kuasa 
Menurut Perlembagaan Negeri, Yang di-Pertua Negeri dilantik selama empat tahun. 

Yang di-Pertua Negeri menjalankan kuasa eksekutif mengikut Perlembagaan Negeri dan membuat keputusan dengan nasihat Kabinet atau Ketua Menteri. Bagaimanapun, beliau juga boleh bertindak atas budi bicaranya dalam melaksanakan beberapa fungsi seperti melantik Ketua Menteri dan menangguh dari memperkenankan permohonan untuk membubarkan Dewan Undangan.

Persetujuan daripada Yang Di-Pertua Negeri adalah diperlukan bagi semua undang-undang yang diluluskan oleh Dewan Undangan Negeri.

Sabah tidak mempunyai raja atau sultan. Sebaliknya Yang Di-Pertua Negeri merupakan ahli Majlis Raja-Raja. Setiap mesyuarat yang dihadirinya akan diiringi oleh Ketua Menteri Sabah. Bagaimanapun, Yang Di-Pertua Negeri tidak boleh mengundi untuk memilih Yang Di-Pertuan Agong dan tidak boleh mempengerusikan mesyuarat Majlis Raja-Raja.

 Senarai penyandang 

 Yang di-Pertua Negara (1963–1976) 
Berikut ialah senarai penyandang Yang di-Pertua Negara Sabah sebelum Akta (Pindaan) Perlembagaan 1976:
 No. Jata Negeri Potret Yang di-Pertuan Negara Tarikh Perkhidmatan Mula Berkhidmat  Tamat Berkhidmat Tempoh 1 75px100px Datu Mustapha Datu Harun    2 75px100px Pengiran Ahmad Raffae Pengiran Omar    3 75px100px Muhammad Fuad Stephens    4 75px100px Mohd Hamdan Abdullah   

 Yang di-Pertua Negeri (1976–kini) 
Berikut ialah senarai penyandang Yang di-Pertua Negeri Sabah selepas pindaan Perlembagaan 1976:
 No. Jata Negeri Potret Yang di-Pertua Negeri Tarikh Perkhidmatan Mula Berkhidmat  Tamat Berkhidmat Tempoh 4 75px100px Mohd Hamdan Abdullah    5 75px100px Ahmad Koroh    6 75px100px Mohamad Adnan Robert    7 100px100px Mohamed Said Keruak    8 75px100px Sakaran Dandai    9 75px100px Ahmadshah Abdullah      10 75px100px Juhar Mahiruddin      1175px100px Musa Aman   kini 

 Rujukan